Document ID: 31987R1413

*****
ΚΑΝΟΝΙΣΜΟΣ (ΕΟΚ) αριθ. 1413/87 ΤΗΣ ΕΠΙΤΡΟΠΗΣ
της 22ας Μαΐου 1987
που τροποποιεί τους κανονισμούς (ΕΟΚ) αριθ. 368/77 και (ΕΟΚ) αριθ. 443/77 σχετικά με την πώληση αποκορυφωμένου γάλακτος σε σκόνη που προορίζεται για την διατροφή των ζώων πλην των νεαρών μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 7 παράγραφος 5,
Εκτιμώντας:
ότι οι διαθέσιμες ποσότητες αποκορυφωμένου γάλακτος σε σκόνη που τέθηκαν σε πώληση με τον κανονισμό (ΕΟΚ) αριθ. 368/77 της Επιτροπής της 23ης Φεβρουαρίου 1977 σχετικά με την πώληση μέσω πλειοδοτικού διαγωνισμού αποκορυφωμένου γάλακτος σε σκόνη που προορίζεται για την διατροφή των ζώων πλην των νεαρών μόσχων (3), όπως τροποποιήθηκε τελευταία από τον κανονισμό (ΕΟΚ) αριθ. 1029/87 (4), είναι σήμερα περιορισμένες· ότι υπάρχει κίνδυνος η κατάσταση αυτή να έχει σαν αποτέλεσμα κερδοσκοπικές κινήσεις στα πλαίσια του κανονισμού (ΕΟΚ) αριθ. 443/77 της Επιτροπής της 2ας Μαρτίου 1977 σχετικά με την πώληση σε καθορισμένη τιμή αποκορυφωμένου γάλακτος σε σκόνη που προορίζεται για την διατροφή των ζώων πλην των νεαρών μόσχων (5), όπως τροποποιήθηκε τελευταία από τον κανονισμό (ΕΟΚ) αριθ. 1029/87· ότι, προκειμένου να αποφευχθούν τέτοιου είδους κερδοσκοπικές κινήσεις, είναι απαραίτητο να αυξηθούν, αφενός, το ποσοστό της υπέρβασης της ελάχιστης τιμής και, αφετέρου, η τιμή πώλησης που καθορίζονται αντιστοίχως στους δύο προαναφερόμενους κανονισμούς ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο άρθρο 9 παράγραφος 6 του κανονισμού (ΕΟΚ) αριθ. 368/77, το ποσό «1,5 ECU» αντικαθίσταται από το ποσό «20 ECU».
2. Στο άρθρο 2 παράγραφος 2 στοιχείο β) του κανονισμού (ΕΟΚ) αριθ. 443/77, το ποσό «1,5 ECU» αντικαθίσταται από το ποσό «20 ECU».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Μαΐου 1987.

Labels: 2
17
6